Kuldīgā

Datums skatāms laika zīmogā Nr. KNP/2.13/24/1316

Uz 28.02.2024 Nr. 5-01/226/2024

**Vides pārraudzības valsts birojam**

*Uz oficiālo e-adresi*

***Par priekšlikumiem ietekmes uz vidi novērtējumam***

Kuldīgas novada pašvaldība (turpmāk Pašvaldība) ir saņēmusi Vides pārraudzības valsts biroja vēstuli (reģistrācijas Nr. KNP/2.13/24/830; 28.02.2024) ar aicinājumu izteikt priekšlikumus un nosacījumus “Par ietekmes uz vidi novērtējuma (turpmāk – IVN) procedūras piemērošanu” vēja elektrostaciju (turpmāk – VES) parka “Kurzeme” izbūvei Saldus novada Zirņu un Pampāļu pagastā un Kuldīgas novada Skrundas pagastā.

Pašvaldības nosacījumi ietekmes uz vidi novērtējuma procedūras piemērošanai ir sekojoši:

1. Plānojot VES parkus izvērtējama parku izbūves un uzturēšanas ietekme uz Pašvaldības ceļiem:
	1. Izvērtēt ceļu esošo nestspēju un plānoto slodzi, intensitāti VES parka būvniecības laikā. Norādīt, kādi ir paredzamie darbi ceļu seguma uzlabošanai, kādā apjomā un kurās vietās.
	2. Izstrādāt plānoto satiksmes organizācijas shēmu un intensitātes grafisku attēlojumu kartoshēmā būvniecības laikā.
	3. Plānot būvniecības laikā izmantoto ceļu rekonstrukcijas darbus, atbilstoši nestspējas, intensitātes, loģistikas izvērtējumam.
2. Izstrādes gaitā saņemt informāciju no Pašvaldības par pagastos esošajiem Pašvaldības ceļiem, ņemt vērā, ka parka izbūvei var tikt izmantoti Pašvaldības ceļi ārpus VES parku teritorijas, kas nodrošina parku piekļuvi valsts autoceļiem.
3. IVN procedūras laikā izvērtēt esošo VES parkam nepieciešamo pievadceļu tehniskos raksturlielumus un nepieciešamos uzlabojumus.
4. IVN procesa laikā plānojot pievadceļu izvietojumu un tehniskos raksturlielumus un inženierkomunikāciju novietojumu tos paredzēt atbilstoši Kuldīgas novada Teritorijas plānojumā 2013.-2025. gadam (ar grozījumiem, kas apstiprināti ar Kuldīgas novada domes 06.06.2019. lēmumu /prot. Nr. 8, p. 2./, un precizējumiem, kas apstiprināti ar Kuldīgas novada domes 26.06.2019. lēmumu /prot. Nr. 12, p. 51./ (turpmāk - teritorijas plānojums) noteiktam.
5. Izvērtēt VES parka darbības radīto vizuālo ietekmi uz tā apkaimē esošajiem vietējās nozīmes kultūrvēsturiskajiem, dabas un ainaviskajiem objektiem, izstrādājot saskatāmības modeļus. Par VES parka apkaimē esošajiem vietējās nozīmes objektiem konsultēties ar Pašvaldību. Veikt dažādu sezonu izvērtējumu ar un bez apauguma un izvērtējumu arī diennakts tumšajā laikā. Vērtējums veicams sezonas laikā dabā vai izmantojot modelēšanas rīkus.
6. Izvērtējot VES parka ietekmi uz ainavu, ņemt vērā Kuldīgas novada ilgtspējīgas attīstības stratēģijā 2022.-2046. gadam noteiktās ainaviski vērtīgās teritorijas.
7. Izvērtēt ietekmi uz apdzīvotajām vietām un esošo apbūvi, kā arī paredzamos teritorijas izmantošanas un apbūves ierobežojumus nākotnē VES parka ietekmes zonās.

Informējam, ka atbilstoši Kuldīgas novada teritorijas plānojumam, plānojot VES ar maksimālo jaudu 20 kilovati un vairāk, vēja elektrostaciju novietojumu paredz, izstrādājot detālplānojumu.

Kuldīgas novada domes priekšsēdētāja vietnieks (paraksts)\* Artis Roberts

*Kristīne Apine, 28013159*

*Kristine.apine@kuldigasnovads.lv*

*D.Jansone, 27025423*

*dace.jansone@kuldiga.lv*

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU